ddrg/super_eurlex huggingface dataset:
Euroopa Liidu Teataja L 155 , 12/06/1997 Lk 0001 - 0002



Nõukogu otsus, 24. märts 1997, [1] infotehnoloogiatoodete tollimaksude kaotamise kohta (97/359/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, võttes arvesse komisjoni ettepanekut ning arvestades, et: 13. detsembril 1995. aastal Madridis toimunud Euroopa Liidu ja Ameerika Ühendriikide tippkohtumisel vastu võetud uue transatlantilise tegevuskava kohaselt otsustati püüda sõlmida infotehnoloogia leping; pärast komisjoni aruandeid kolmandate riikidega peetud selgitavate nõupidamiste kohta otsustas nõukogu 16. novembril 1996. aastal infotehnoloogia lepingu sõlmimist silmas pidades alustada läbirääkimisi kolmandate riikidega; 13. detsembril 1996. aastal Singapuris toimunud Maailma Kaubandusorganisatsiooni esimesel konverentsil võeti vastu infotehnoloogiatoodetega kauplemist käsitlev ministrite deklaratsioon; deklaratsioonis on sätestatud infotehnoloogiatoodete tollitariifide kaotamise rakendamise teatavad eeltingimused; need eeltingimused on täidetud; infotehnoloogiatoodetega kauplemist käsitlev ministrite deklaratsioon koos lisade ja manustega moodustab infotehnoloogiatoodetega kauplemise lepingu; EÜ infotehnoloogia lepingu CXL loend, millega muudetakse ühenduse olemasolevat loendit, tuleks esitada Maailma Kaubandusorganisatsioonile; infotehnoloogiatoodetega kauplemise leping koos selle rakendamist käsitleva teatisega tuleks ühenduse nimel heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks infotehnoloogiatoodetega kauplemise lepingu koos selle rakendamist käsitleva teatisega. Lepingu ja teatise tekst on lisatud käesolevale otsusele. Artikkel 2 Infotehnoloogiatoodetega kauplemist käsitleva ministrite deklaratsiooni lisa lõike 4 kohaselt nõukogu: i) võtab teatavaks, et osalised, kes esindavad ligikaudu 90 protsenti infotehnoloogiatoodete maailmakaubandusest, on aktsepteerimisest teatanud; ja ii) kinnitab ühenduse nimel infotehnoloogia lepingu osaliste etapilised taotlused. Artikkel 3 Nõukogu volitab komisjoni esitama Maailma Kaubandusorganisatsioonile ühenduse loendi muudatused, mis on sätestatud käesolevale otsusele lisatud kokkuleppes sisalduvas EÜ infotehnoloogia lepingu CXL loendis. Artikkel 4 Nõukogu eesistuja edastab ühenduse nimel ministrite deklaratsiooniga ettenähtud teate. Artikkel 5 Käesolev otsus avaldatakse Euroopa Ühenduste Teatajas. Brüssel, 24. märts 1997 Nõukogu nimel eesistuja H. Van Mierlo [1] Käesoleva otsuse konsolideeritud tekst sisaldab 14. mail 1997. aastal nõukogu poolt kinnitatud parandusi. --------------------------------------------------
Euroopa Liidu Teataja L 169 , 27/06/1997 Lk 0076 - 0076



Nõukogu otsus, 2. juuni 1997, Euroopa Ühenduse ja Šveitsi Konföderatsiooni vahel kirjavahetuse teel kokkuleppe sõlmimise kohta, millega lisatakse Euroopa Majandusühenduse ja Šveitsi Konföderatsiooni vahelisse lepingusse protokoll tolliküsimustes vastastikuse haldusabi andmise kohta (97/403/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: tolliküsimustes vastastikuse haldusabi andmise kohta kahe lepinguosalise vahel on vaja Euroopa Majandusühenduse ja Šveitsi Konföderatsiooni vahelisse lepingusse lisada protokoll [1]; Šveitsi Konföderatsiooniga on sel eesmärgil toimunud läbirääkimised, mille tulemusena on kirjavahetuse teel sõlmitud kokkulepe, mis tuleks ühenduse huvides heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks kirjavahetuse teel sõlmitud kokkuleppe Euroopa Ühenduse ja Šveitsi Konföderatsiooni vahel, millega lisatakse Euroopa Majandusühenduse ja Šveitsi Konföderatsiooni vahelisse lepingusse protokoll tolliküsimustes vastastikuse haldusabi andmise kohta. Kirjavahetuse teel sõlmitud kokkuleppe tekst lisatakse käesolevale otsusele. Kui kirjavahetuse teel sõlmitud kokkulepe ei ole jõustunud 1. juuliks 1997, kohaldatakse seda alates kõnealusest kuupäevast ajutiselt. Artikkel 2 Nõukogu eesistuja on volitatud määrama isikud, kellel on õigus artiklis 1 osutatud kirjavahetuse teel sõlmitud kokkuleppele alla kirjutada. Artikkel 3 Nõukogu eesistuja edastab ühenduse nimel kirjavahetuse teel sõlmitud kokkuleppega ettenähtud teate. [2] Artikkel 4 Käesolev otsus avaldatakse Euroopa Ühenduste Teatajas. Luxembourg, 2. juuni 1997 Nõukogu nimel eesistuja H. Van Mierlo [1] EÜT L 300, 31.12.1972, lk 189. [2] Protokolli jõustumise kuupäev avaldatakse Euroopa Ühenduste Teatajas. --------------------------------------------------
Euroopa Liidu Teataja L 164 , 21/06/1997 Lk 0022 - 0023



Nõukogu otsus, 21. mai 1997, millega Euroopa Ühenduste ja Ameerika Ühendriikide vahel sõlmitakse leping narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete kohta (97/389/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lause ja artikli 228 lõikega 4, võttes arvesse komisjoni ettepanekut ning arvestades, et: nõukogu lubas 25. septembril 1995 komisjonil sõlmida ühenduse nimel lepingud lähteainete ja keemiliste ainete kontrolli kohta Ameerika Riikide Organisatsiooni (OAS) liikmesriikidega; transatlantiline tegevuskava nimetas Euroopa Ühenduse ja Ameerika Ühendriikide suhetes esmatähtsusega küsimuseks lepingu sõlmimise uimastite lähteainete kohta, mis sisaldaks eraldi mehhanismi saadetise väljasaatmise eelseks nõupidamiseks; komisjon lõpetas kõnealuse loa ja transatlantilise tegevuskava sätete alusel läbirääkimised Ameerika Ühendriikidega 11. aprillil 1997; on asjakohane, et nõukogu lubab komisjonil nõukogu poolt nimetatava erikomiteega konsulteerides ühenduse nimel heaks kiita muudatused, kui lepinguga on ette nähtud, et ühisel kontrolligrupil tuleb need vastu võtta; selline luba piirdub lepingu lisade muudatusega juhul, kui see hõlmab aineid, mille suhtes juba kohaldatakse uimastite lähteaineid ja keemilisi aineid käsitlevaid ühenduse õigusakte; leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Ameerika Ühendriikide vaheline leping narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete kohta. Lepingu tekst on lisatud käesolevale otsusele. Artikkel 2 1. Ühendust esindab lepingu artikliga 11 ette nähtud ühises kontrolligrupis komisjon, keda abistavad liikmesriikide esindajad. 2. Komisjonil lubatakse ühenduse nimel heaks kiita ühise kontrolligrupi poolt kõnealuse lepingu artiklis 12 sätestatud korras vastu võetud muudatused lepingu lisades. Selle ülesande täitmisel abistab komisjoni nõukogu poolt määratud erikomitee. 3. Lõikes 2 osutatud luba piirdub ainetega, mis on juba hõlmatud uimastite lähteaineid ja keemilisi aineid käsitlevate asjakohaste ühenduse õigusaktidega. Artikkel 3 Nõukogu eesistujal on õigus määrata isik, kes on volitatud ühenduse suhtes siduvale lepingule alla kirjutama. [1] Käesolev otsus avaldatakse Euroopa Ühenduste Teatajas. Brüssel, 21. mai 1997 Nõukogu nimel eesistuja M. Patijn [1] EÜT L 164, 21.6.1997, lk 35. --------------------------------------------------
Nõukogu otsus,

2. juuni 1997,

Euroopa Ühenduse ning Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa–Vahemere piirkonna ajutise assotsiatsioonilepingu sõlmimise kohta

(97/430/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 2 esimese lause ja lõike 3 teise lõiguga,

võttes arvesse komisjoni ettepanekut, [1]

võttes arvesse Euroopa Parlamendi nõusolekut [2]

ning arvestades, et:

vastavalt asutamislepingu artiklile 130u peaks ühenduse poliitika arengukoostöö alal toetama arengumaade säästvat majandus- ja sotsiaalarengut, nende sujuvat ja järkjärgulist integreerumist maailma majandusellu ning vaesusevastast kampaaniat neis riikides;

24. veebruaril 1997 ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel kaubandust ja koostööd käsitleva Euroopa-Vahemere piirkonna ajutise assotsiatsioonilepingu eesmärk on tugevdada sidemeid palestiinlaste ja Euroopa Liidu vahel Euroopa Vahemere koostöö raames ja sillutada teed läbirääkimiste alustamiseks Euroopa Vahemere piirkonna assotsiatsioonilepingu sõlmimiseks,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel kaubandust ja koostööd käsitleva Euroopa Vahemere piirkonna ajutise assotsiatsioonilepingu sõlmimine koos selle juurde kuuluvate lisade, protokollide, kirjavahetuse ja deklaratsioonidega.

Esimeses lõigus osutatud dokumentide tekstid on lisatud käesolevale otsusele.

Artikkel 2

Nõukogu eesistuja edastab ühenduse nimel vahelepingu artikliga 75 ettenähtud teate.

Artikkel 3

Ajutise assotsiatsioonilepingu artikliga 63 asutatud ühiskomitees esindab ühendust komisjon, keda abistavad liikmesriikide esindajad.

Eespool nimetatud lepingu artikli 63 lõike 1 teise lõigu kohaldamisel võtab nõukogu komisjoni ettepanekul vastu ühenduse seisukoha ühiskomitees iga üksikjuhtumi kohta kooskõlas Euroopa Ühenduse asutamislepingu vastavate sätetega.

Luxembourg, 2. juuni 1997

Nõukogu nimel

eesistuja

H. Van Mierlo

[1] EÜT C 128, 24.4.1997, lk 1.

[2] EÜT C 132, 28.4.1997.

--------------------------------------------------
Nõukogu otsus,

24. veebruar 1997,

Euroopa Ühenduse ja Iisraeli Riigi vahelise telekommunikatsioonioperaatorite hangete ja riigihangete kahe lepingu sõlmimise kohta

(97/474/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 113, 66 ja artikli 57 lõiget 2 koostoimes artikli 228 lõike 3 esimese lausega ja artikli 228 lõikega 4,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

Euroopa Ühenduse ja Iisraeli Riigi vahelised telekommunikatsioonioperaatorite hangete ja riigihangete lepingud tuleks heaks kiita;

kõnealused lepingud käsitlevad riigihankeid kaupade, tööde ja muude teenuste hankelepingute sõlmimiseks; sellised muud teenused ei saa piirduda üksnes piiriüleste teenustega; oma 7. märtsi 1996. aasta otsuses osutas Euroopa Ühenduse Kohus sellele, et ühenduse õiguse praeguse seisu juures ei ole Euroopa Ühenduse asutamislepingu artikkel 113 piisav alus nõukogu otsuse tegemiseks sellise lepingu sõlmimise kohta, mis käsitleb iseseisvalt nende teenuste osutamist, mida ei saa loomu poolest pidada üksnes piiriülesteks; seepärast on asjakohane rajada ka käesolev otsus mainitud lepingu artiklile 66 koostoimes artikli 57 lõikega 2, milles on sätestatud selle kohaldamiseks vajalikud menetlusnormid;

nõukogul on asjakohane volitada komisjoni nõukogu poolt määratava erikomiteega konsulteerides ühenduse nimel heaks kiitma eespool nimetatud esimese lepingu I ja II lisa muudatusi; I lisa suhtes piirduvad sellised volitused siiski muudatustega, mis tulenevad nõukogu 14. juuni 1993. aasta direktiivi 93/38/EMÜ (millega kooskõlastatakse vee-, energeetika-, transpordi- ja telekommunikatsioonisektoris tegutsevate üksuste hankemenetlused) [3] artikli 8 menetluse kohaldamisest, ning II lisa suhtes tulevaste läbirääkimiste tulemustega 1996. aasta riigihankelepingu raames,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks Euroopa Ühenduse ja Iisraeli Riigi vahelise telekommunikatsioonioperaatorite hangete lepingu ja nimetatud lepinguosaliste vahelise riigihangete lepingu.

Lepingute tekstid on lisatud käesolevale otsusele.

Artikkel 2

Nõukogu eesistuja on volitatud määrama isiku, kellel on õigus alla kirjutada ühenduse suhtes siduvatele lepingutele.

Artikkel 3

Komisjoni volitatakse ühenduse nimel heaks kiitma artiklis 1 nimetatud telekommunikatsioonioperaatorite hangete lepingu I ja II lisa muudatused.

Selle ülesande täitmisel abistab komisjoni nõukogu poolt määratud erikomitee.

I lisa suhtes piirduvad esimeses lõigus viidatud volitused muudatustega, mis on vajalikud direktiivi 93/38/EMÜ artiklis 8 sätestatud menetluste kohaldamisel, ja II lisa suhtes 1996. aasta riigihankelepingu raames toimuvate tulevaste läbirääkimiste tulemustega.

Brüssel, 24. veebruar 1997

Nõukogu nimel

eesistuja

H. Van Mierlo

[1] EÜT C 162, 6.6.1996, lk 10.

[2] EÜT C 33, 3.2.1997, lk 117.

[3] EÜT L 199, 9.8.1993, lk 84.

--------------------------------------------------
Komisjoni otsus,

1. august 1997,

milles käsitletakse teatavaid kaitsemeetmeid teatavate Madagaskarilt pärit loomsete saaduste suhtes, välja arvatud kalatooted

(EMPs kohaldatav tekst)

(97/517/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud direktiiviga 96/43/EÜ, [2] eriti selle artiklit 19,

ning arvestades, et:

ühenduse inspekteerimised Madagaskaril on näidanud, et sealsete lihatootmisettevõtete infrastruktuuris ja hügieenis on tõsiseid puudusi ning pädevate asutuste poolt läbiviidavate kontrollide tõhususe osas puuduvad piisavad tagatised; Madagaskari veterinaarkorralduses on suuri puudusi ning EÜ eeskirjade täitmata jätmist; selles riigis on võimalik oht inimeste tervisele loomsete saaduste, välja arvatud kalatoodete, tootmise ja töötlemise osas;

loomsete saaduste, v.a kalatoodete, import Madagaskarilt tuleb keelata, kuni on võimalik tagada, et ohtu enam pole;

käesolev otsus vaadatakse läbi enne 30. novembrit 1997;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust kohaldatakse Madagaskarilt pärit loomsetele saadustele, v.a kalatooted.

Artikkel 2

Ilma et see piiraks komisjoni otsuse 97/516/EÜ [3] kohaldamist, keelavad liikmesriigid loomsete saaduste impordi.

Partiid, mis on Madagaskarilt lahkunud enne käesoleva otsuse jõustumist ja esitatud ühenduse impordi kontrollpunktidesse enne 15. augustit 1997, esitatakse tugevdatud füüsiliseks kontrolliks ning vajaduse korral mikrobioloogiliseks uuringuks, eelkõige Bacillus anthracis ja Clostridium chauvoei avastamiseks.

Artikkel 3

Käesolev otsus vaadatakse läbi enne 30. novembrit 1997.

Artikkel 4

Liikmesriigi muudavad oma kaubanduse suhtes kohaldatavaid meetmeid, et viia need vastavusse käesoleva otsusega. Liikmesriigid teatavad neist viivitamata komisjonile.

Artikkel 5

Käesolev otsus on adresseeritud liikmesriikidele.

Brüssel, 1. august 1997

Komisjoni nimel

komisjoni liige

Franz Fischler

[1] EÜT L 373, 31.12.1990, lk 1.

[2] EÜT L 162, 1.7.1996, lk 1.

[3] EÜT L 214, 6.8.1997, lk 53.

--------------------------------------------------
Komisjoni otsus,

13. august 1997,

millega muudetakse otsuseid 97/515/EÜ, 97/513/EÜ, 97/516/EÜ ja 97/517/EÜ, milles käsitletakse teatavaid kaitsemeetmeid teatavate Indiast, Bangladeshist ja Madagaskarilt pärit loomsete saaduste suhtes

(EMPs kohaldatav tekst)

(97/553/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud direktiiviga 96/43/EÜ, [2] eriti selle artikli 19 lõiget 7,

ning arvestades, et:

komisjon on otsuste 97/515/EÜ, [3] 97/513/EÜ, [4] 97/516/EÜ [5] ja 97/517/EÜ [6] vastuvõtmisega kehtestanud meetmed tagamaks, et võimalikku ohtu kujutavaid loomseid saadusi ei saaks ühendusse tuua; nende meetmetega võib peatada kõigi kalatoodete impordi Indiast, Bangladeshist ja Madagaskarilt ning kõigi muude loomsete saaduste impordi Madagaskarilt;

need meetmed sisaldavad võimaluse, et tooteid, mis lähetati ühendusse enne käesolevate nõuete jõustumist ja esitati impordiks ühendusse enne 15. augustit 1997, lubatakse ühendusse tuua tingimustel, et neid saabumisel süstemaatiliselt mikrobioloogiliselt kontrollitaks;

seda ajapikendust on tarvis laiendada, tagades samas tarbijakaitse kõrge taseme;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuste 97/515/EÜ, 97/513/EÜ, 97/516/EÜ ja 97/517/EÜ artiklis 2 asendatakse sõnad "enne 15. augustit 1997" sõnadega "enne 15. septembrit 1997".

Artikkel 2

Liikmesriigid muudavad oma kaubanduse suhtes kohaldatavaid meetmeid, et viia need vastavusse käesoleva otsusega. Liikmesriigid teatavad neist viivitamata komisjonile.

Artikkel 3

Käesolev otsus on adresseeritud liikmesriikidele.

Brüssel, 13. august 1997

Komisjoni nimel

komisjoni liige

Franz Fischler

[1] EÜT L 373, 31.12.1990, lk 1.

[2] EÜT L 162, 1.7.1996, lk 1.

[3] EÜT L 214, 6.8.1997, lk 52.

[4] EÜT L 214, 6.8.1997, lk 46.

[5] EÜT L 214, 6.8.1997, lk 53.

[6] EÜT L 214, 6.8.1997, lk 54.

--------------------------------------------------
Euroopa Liidu Teataja L 222 , 12/08/1997 Lk 0016 - 0016



Nõukogu otsus, 21. mai 1997, Euroopa Ühenduse ja Ameerika Ühendriikide vahelise tollikoostöö ja tolliküsimustes vastastikuse abistamise lepingu sõlmimise kohta (97/541/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: 5. aprillil 1993. aastal volitas nõukogu komisjoni ühenduse nimel pidama läbirääkimisi seoses tollikoostöö kokkulepete sõlmimisega mõnede ühenduse peamiste kaubanduspartneritega; Euroopa Ühenduse ja Ameerika Ühendriikide vaheline tollikoostöö ja tolliküsimustes vastastikuse abistamise leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks Euroopa Ühenduse ja Ameerika Ühendriikide vahelise tollikoostöö ja tolliküsimustes vastastikuse abistamise lepingu. Lepingu tekst lisatakse käesolevale otsusele. Artikkel 2 Komisjon, mida abistavad liikmesriikide esindajad, esindab ühendust ühises tollikoostöö komitees, mis asutatakse vastavalt lepingu artiklile 22. Artikkel 3 Nõukogu eesistujal on käesolevaga õigus määrata isikud, kes on volitatud ühenduse nimel lepingule alla kirjutama. Artikkel 4 Nõukogu eesistuja jõustab ühenduse nimel lepingu artikliga 23 ettenähtud teate. Artikkel 5 Käesolev otsus avaldatakse Euroopa Ühenduste Teatajas. Brüssel, 21. mai 1997 Nõukogu nimel eesistuja M. Patijn --------------------------------------------------
Euroopa Liidu Teataja L 235 , 26/08/1997 Lk 0001 - 0002



Nõukogu otsus, 22. juuli 1997, ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kirgiisi Vabariigi vahelise kaubandust ja kaubandusküsimusi käsitleva vahelepingu sõlmimise kohta Euroopa Ühenduse poolt (97/567/ESTÜ, EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 9. veebruaril 1995 Brüsselis sõlmitud partnerlus- ja koostöölepingu jõustumiseni tuleb heaks kiita ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kirgiisi Vabariigi vaheline kaubandust ja kaubandusküsimusi käsitlev vaheleping, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kirgiisi Vabariigi vahelise kaubandust ja kaubandusküsimusi käsitleva vahelepingu koos protokolli ja deklaratsioonidega. [2] Esimeses lõigus nimetatud dokumendid on lisatud käesolevale otsusele. Artikkel 2 Nõukogu eesistuja edastab Euroopa Ühenduse nimel vahelepingu artikliga 33 ettenähtud teate. Brüssel, 22. juuli 1997 Nõukogu nimel eesistuja J. Poos [1] Arvamus on esitatud 26. juunil 1997 (EÜT C 222, 21.7.1997). [2] Nõukogu peasekretariaat avaldab vahelepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 230 , 21/08/1997 Lk 0018 - 0018



Komisjoni otsus, 24. juuli 1997, millega muudetakse otsust 92/167/EMÜ elektri võrkudevahelise edastamise ekspertkomitee moodustamise kohta (97/559/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, ning arvestades, et: komisjoni otsusega 92/167/EÜ [1] (nagu seda on muudetud Austria, Soome ja Rootsi ühinemisaktiga) loodud elektri võrkudevahelise edastamise ekspertkomitee töö järjepidevusega seotud põhjustel on vaja, et liikmeid võiks ametisse tagasi nimetada; õiguskindluse huvides on kohane jätta välja ka teatavad aegunud sätted; otsust 92/167/EMÜ tuleks vastavalt muuta, ON VASTU VÕTNUD JÄRGMISE OTSUSE: Ainus artikkel Otsuse 92/167/EMÜ artiklit 6 muudetakse järgmiselt: a) lõige 2 asendatakse järgmisega: "2. Ekspertkomitee liikmeid võib üks kord ametisse tagasi nimetada."; b) lõige 3 jäetakse välja. Brüssel, 24. juuli 1997 Komisjoni nimel komisjoni liige Christos Papoutsis [1] EÜT L 74, 20.3.1992, lk 43. --------------------------------------------------
Euroopa Liidu Teataja L 239 , 30/08/1997 Lk 0054 - 0055



Komisjoni otsus, 30. juuli 1997, määruses (Euratom, ESTÜ, EÜ) nr 3418/93, millega kehtestatakse finantsmääruse üksikasjalikud rakenduseeskirjad, nimetatud summade ajakohastamise kohta (97/594/ESTÜ, EÜ, Euratom) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse Euroopa Söe- ja Teraseühenduse asutamislepingut, võttes arvesse komisjoni 9. detsembri 1993. aasta määrust (Euratom, ESTÜ, EÜ) nr 3418/93, millega kehtestatakse 21. detsembri 1977. aasta finantsmääruse teatavate sätete üksikasjalikud rakenduseeskirjad, [1] ja eriti selle artiklit 145, ning arvestades, et: tarbijahinnaindeks (EUR 15) oli 1992. aasta detsembris 136,77, 1993. aasta detsembris 141,40, 1994. aasta detsembris 145,70 ja 1995. aasta detsembris 150,00; määruse (Euratom, ESTÜ, EÜ) nr 3418/93 artikli 145 kohaselt tuleks nimetatud määruses nimetatud kindlaksmääratud summasid kohandada 1. jaanuarist 1997, ON VASTU VÕTNUD JÄRGMISE OTSUSE: Artikkel 1 Määruses (Euratom, ESTÜ, EÜ) nr 3418/93 nimetatud summasid kohandatakse alates 1. jaanuarist 1997 järgmiselt: KOLMEAASTANE INDEKSEERIMINE (eküüdes) | | 1. jaanuar 1994 | 1. jaanuar 1997 | Artiklid 81 ja 130 | 350 | 400 | Artikli 109 esimene taane | 900 | 1000 | Artikli 109 teine taane | 2400 | 2600 | Artikli 31 kolmas taane | 3300 | 3600 | Artikli 132 lõike 1 punkt a | 7000 | 7700 | Artikkel 106 | 12000 | 13200 | Artikli 110 teise taande punkt c | 30000 | 32900 | Artikkel 107 | 42000 | 46000 | Artikli 110 teise taande punkt b | 90000 | 98700 | Artikkel 108 | 300000 | 329000 | Artikli 132 lõike 1 punkt b | 340000 | 372900 | Artikli 110 teise taande punkt a | 420000 | 460600 | AASTANE INDEKSEERIMINE (eküüdes) | | 1. jaanuar 1994 | 1. jaanuar 1997 | | | Peaarvepidaja | Artikli 31 esimene taane | 120 | 131 | Peaarvepidaja abi | Artikli 31 teine taane | 80 | 87 | Avansikontode haldaja | Artikli 31 kolmas taane | 40 | 44 | Artikkel 2 Komisjoni peaarvepidaja teatab käesolevast otsusest muudele ühenduse institutsioonidele ja organitele. Brüssel, 30. juuli 1997 Komisjoni nimel komisjoni liige Erkki Liikanen [1] EÜT L 315, 16.12.1993, lk 1. --------------------------------------------------